text: টিপি-লিঙ্ক টেকনোলজিস কোম্পানি লিমিটেড (টুইস্টেড পেয়ার লিংক) একটি কম্পিউটার নেটওয়ার্কিং পণ্য নির্মাতা প্রতিষ্ঠান। এটি ১৯৯৬ সালে চীনের শেনঝেনে প্রতিষ্ঠিত হয়। এর পণ্যের মধ্যে রয়েছে রাউটার, সুইচ, ওয়্যারলেস সরঞ্জাম, এডিএসএল মডেম এবং নেটওয়ার্ক অ্যাডাপ্টার। টিপি-লিঙ্ক চীনের বৃহত্তম স্মল অফিস হোম অফিস নেটওয়ার্কিং মার্কেটধারী। টিপি-লিঙ্ক ২০০৫ সালে আন্তর্জাতিক বাজারে প্রবেশ করে।বাংলাদেশ এ এই রাউটার খুবই জনপ্রিয়।
  
  ইতিহাস
  টিপি-লিঙ্ক ১৯৯৬ সালে ঝাও জিয়ানজুন ( Zhào Jiànjūn) এবং ঝাও জিয়াশিং ( Zhào Jiāxīng) নামের দুই ভাইয়ের মাধ্যমে প্রতিষ্ঠিত হয়েছিল তাদের উন্নয়নকৃত নেটওয়ার্ক কার্ড উৎপাদন এবং বাজারজাত করণের উদ্দেশ্যে। আলেকজান্ডার গ্রাহাম বেল এর আবিষ্কৃত "টুইস্টেড পেয়ার ক্যাবল লিঙ্ক" এর ধারণাটি উক্ত কোম্পানির নামের ভিত্তি ছিল, যা একধরনের ক্যাবল যেটি তড়িচ্চুম্বক বাধাদান হ্রাস করে, সেই থেকে কোম্পানির নাম হয়েছে "টিপি"।
  টিপি-লিঙ্ক ২০০৫ সালে প্রথম আন্তর্জাতিক বিস্তার শুরু করে। ২০০৭ সালে শেনঝেনের হাই-টেক ইন্ডাস্ট্রি পার্কে কোম্পানিটি তার নতুন ১,০০,০০০-বর্গ-মিটার সদর দপ্তর এবং সুবিধাগুলি স্থানান্তরিত করে। ২০০৮ সালে টিপি-লিঙ্ক মার্কিন যুক্তরাষ্ট্র প্রতিষ্ঠিত হয়েছিল।
  ২০১৬ সালের সেপ্টেম্বরে  টিপি-লিঙ্ক "নির্ভরযোগ্য স্মার্ট" স্লোগানসহ নতুন লোগো উন্মোচন করেছে; নতুন লোগোটি কোম্পানিকে "লাইফস্টাইল"-ভিত্তিক ব্র‍্যান্ড হিসাবে পরিচালিত করার জন্য বোঝানো হয় কারণ এটি স্মার্ট হোম পণ্যগুলিতে প্রসারিত করে।
  
  পণ্যের পরিসীমা
  টিপি-লিঙ্কের পণ্যের মধ্যে অন্তর্ভুক্ত রয়েছে উচ্চ গতির ক্যাবল মডেম, ওয়্যারলেস রাউটার, মোবাইল ফোন, এডিএসএল, রিপিটার, রাউটার, নেটওয়ার্ক সুইচ, আইপি ক্যামেরা, পাওয়ার লাইন অ্যাডাপ্টার, প্রিন্ট সার্ভার, মিডিয়া কনভার্টার, তারহীন অ্যাডাপ্টার, পাওয়ার ব্যাঙ্ক এবং স্মার্ট হোম প্রযুক্তি র যন্ত্রসমূহ। এছাড়াও টিপি-লিঙ্ক গুগলের জন্য অন-হাব রাউটার তৈরি করেছে। ২০১৬ সালে কোম্পানিটি স্মার্টফোনের জন্য নতুন ব্র্যান্ড নিফোস চালু করেছে। টিপি-লিঙ্ক তাদের কাসা স্মার্ট এবং টাপো পণ্য লাইনের অধীনে স্মার্ট হোম ডিভাইস তৈরি করছে।
  
   টিপি-লিঙ্ক বিশ্বব্যাপী একাধিক বিক্রয় চ্যানেলগুলির মাধ্যমে বিক্রি করে, এর মধ্যে অন্তর্ভুক্ত রয়েছে ঐতিহ্যগত খুচরা বিক্রেতা, অনলাইন খুচরা বিক্রেতা, পাইকারি পরিবেশক, সরাসরি বাজারে পুনঃবিক্রয়কারী ("DMRs"), ভ্যালু-অ্যাডেড পুনঃবিক্রয়কারী ("VARs") এবং ব্রডব্যান্ড সেবা প্রদানকারী। এটির প্রধান প্রতিযোগীদের মধ্যে অন্তর্ভুক্ত রয়েছে নেটগিয়ার, বাফেলো, বেলকিন, লিঙ্কসিস, ডি-লিঙ্ক এবং আসুস।
  
  ব্র‍্যান্ড
  
  টাপো
  ২০১৯ সালের ৩০ সেপ্টেম্বর, টিপি-লিঙ্ক প্রাথমিক প্রস্তাবিত একটি ছোট স্মার্ট ওয়াই-ফাই প্লাগ—Tapo P100 এর সাথে টাপো চালু করেছে। উক্ত স্মার্ট প্লাগ ২.৪ গিগা-হার্টজ ফ্রিকোয়েন্সীর উপর কাজ করে এবং এটির সাথে অ্যামাজন অ্যালেক্সা ও গুগল অ্যাসিস্ট্যান্ট একীভূত রয়েছে। টাপো হতে প্রস্তাবিত অন্যান্য যন্ত্রের মধ্যে বাড়ির নিরাপত্তার জন্য ওয়াই-ফাই ক্যামেরা এবং আসন্ন স্মার্ট আলোক যন্ত্রপাতি অন্তর্ভুক্ত করা হয়েছে।
  
  উৎপাদন
  টিপি-লিঙ্ক কয়েকটি প্রধান ওয়্যারলেস নেটওয়ার্কিং কোম্পানিগুলির মধ্যে একটি যারা পণ্য বাড়ীতে তৈরি করতে আসল নকশা নির্মাতা হিসাবে আউটসোর্সিং বিরোধী। উক্ত কোম্পানি বলেছে সরবরাহ চেইন এবং উপাদানগুলির উপর নিয়ন্ত্রণই প্রতিযোগিতামূলক পার্থক্যকারী চাবিকাঠি।
  
  দুর্বলতা
  কম্পিউটারওয়ার্ল্ড ২০১৫ সালের জানুয়ারিতে রিপোর্ট করেছে যে ZyNOS, কিছু রাউটার (জেডটিই, টিপি-লিঙ্ক, ডি-লিঙ্ক এবং অন্যান্য) দ্বারা ব্যবহৃত একটি ফার্মওয়্যার অবিশ্বস্ত দূরবর্তী আক্রমণকারী দ্বারা DNS হাইজ্যাকিং এর ক্ষেত্রে দুর্বল, বিশেষ করে যখন দূরবর্তী ব্যবস্থাপনা সক্ষম থাকে।
  
  তথ্যসূত্র 
  
  বিষয়শ্রেণী:নেটওয়ার্কিং হার্ডওয়্যার কোম্পানি
  বিষয়শ্রেণী:নেটওয়ার্কিং কোম্পানি
  বিষয়শ্রেণী:১৯৯৬-এ প্রতিষ্ঠিত কোম্পানি
title: টিপি-লিঙ্ক